Samal ajal võib ka kõikjal tajuda arhailiste väärtuste meelespidamist ja sajanditepikkust kultuuritausta. Kui kiirrongis toidukäru lükkav tüdruk vaguni teise otsa jõuab, pöörab ta ringi ja kummardab vagunis sõitvatele inimestele, hoolimata sellest, et keegi temalt midagi ei ostnud. Tänab tähelepanu eest. Teenindus on igal pool üliviisakas ja probleemid lahendatakse tõepoolest jooksuga.